જો કે હોલીવૂડમાં પણ જે સેલિબ્રિટીએ પોતાનાથી મોટી વયની મહિલા સાથે સંબંધ બાંધ્યો છે તે મોટાભાગે તો લાંબો સમય સુધી ટક્યો નથી. અને જે કેટલાક અપવાદ રૂપ ટક્યા છે તેમાં બન્ને વચ્ચે પ્રેમ અને સમજદારીની કેમેસ્ટ્રીનો હાથ છે. ખરેખર તો સંબંધમાં એકબીજાની ઉંમર કરતાં એકબીજા સાથેનો સંવાદ અને સમજદારી જ મહત્ત્વના હોય છે. આ બધું જોતાં એટલું તો કહી જ શકાય કે પુરુષોને ફક્ત યુવાન શરીરમાં જ રસ હોય છે એવું નથી જ. પુુરુષોને બુદ્ધિશાળી, સમજદાર અને સફળ સ્ત્રીઓ વધુ ગમે છે.